《赋得阶前嫩竹》
南北朝·张正见

翠竹梢云自结丛，轻花嫩笋欲凌空。砌曲横枝屡解箨，阶前疏叶强来风。

欲知抱节成龙处，当于山路葛陂中。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。